Document ID: 32008D0070

KOMISIJAS LĒMUMS
(2008. gada 22. janvāris),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu mājputniem Vācijā, Polijā un Rumānijā
(izziņots ar dokumenta numuru K(2008) 55)
(Dokuments attiecas uz EEZ)
(2008/70/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
tā kā:
(1)
Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4) paredzēti daži aizsardzības pasākumi, kas piemērojami, lai nepieļautu minētās slimības izplatīšanos, tostarp A un B apgabalu noteikšana, kolīdz rodas aizdomas par slimības uzliesmojumu vai tas ir apstiprināts.
(2)
Pēc augsti patogēnas H5N1 apakštipa putnu gripas uzliesmojumiem Polijā un Vācijā jaunākos grozījumus Lēmumā 2006/415/EK izdarīja ar Komisijas Lēmumu 2007/878/EK (5) un 2007/885/EK (6).
(3)
Pārtikas aprites un dzīvnieku veselības pastāvīgā komiteja ir pārskatījusi aizsardzības pasākumus, kurus saskaņā ar Lēmumu 2006/415/EK veica Vācija, tostarp nosakot A un B apgabalus saskaņā ar minētā lēmuma 4. pantu, un tos var apstiprināt.
(4)
Ņemot vērā to, ka Polijā bija atkārtots slimības uzliesmojums ierobežotajā zonā, ir jākoriģē pasākumu ilgums, ņemot vērā epidemioloģisko situāciju.
(5)
Rumānija ir informējusi Komisiju, ka šajā dalībvalstī slimības situācija ir labvēlīga, tādēļ visi kontroles pasākumi saistībā ar augsti patogēnas H5N1 apakštipa putnu gripas uzliesmojumiem tās teritorijā no 2007. gada 31. decembra ir atcelti, un līdz ar to Lēmuma 2006/415/EK 4. panta 2. punktā paredzēto A un B apgabalu noteikšana vairs nav nepieciešama.
(6)
Skaidrības labad Lēmuma 2006/415/EK pielikums pilnībā jāaizstāj.
(7)
Tāpēc attiecīgi jāgroza Lēmums 2006/415/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2008. gada 22. janvārī

Labels: 3
0
18
6